ক্রিশ্চিয়ানো রোনালদো। পৃথিবীর সবচেয়ে সম্পদশালী এবং অর্থবিত্তের অধিকারী অ্যাথলেট বলা যায়। পায়ের জাদুতে পৃথিবী জয় করে চলছেন। সেই রোনালদো কিন্তু এর আগেও শিশুদের সাহায্যে অনেক সেবা ও দাতব্যমূলক কাজ করেছেন, এমন নজির রয়েছে। যুদ্ধাহত ফিলিস্তিনি শিশুদের জন্যও তার দু’হাত প্রসারিত হয়েছে। এবার রোহিঙ্গা শিশুদের জন্য হৃদয় কাঁদছে পৃথিবীর সবচেয়ে প্রভাবশালী এই ক্রীড়াবিদের। বিভিন্ন সামাজিক যোগাযোগ মাধ্যমে দেয়া পোস্টে রোহিঙ্গা শিশুদের জন্য সাহায্যের আকুল আর্তি ফুটে উঠেছে রোনালদোর কণ্ঠে।